**Gjestebud - Hjelpespørsmål**

Gjerstad kommune ønsker at styrke omdømmet sitt og har satt ned en Ad Hoc-gruppe som skal jobbe frem en omdømmestrategi. Gruppa ønsker hjelp og innspill fra innbyggere i prosessen frem mot politisk behandling på slutten av året, og inviterer derfor alle til å medvirke i gjestebudsrunden enten som vert eller gjest.

Det overordnede spørsmålet er:

**Hvordan skal Gjerstad kommune styrke omdømmet sitt?**

Arbeidet med omdømmestrategien tar utgangspunkt i kommuneplanens samfunnsdel. Her pekes det på mange viktige mål og satsingsområder, som Gjerstad kommune allerede jobber godt og aktivt med, men vi håper at gjestebudene kan gi nye perspektiv og refleksjoner til arbeidet.

Ad Hoc-gruppa er interessert i alle typer tilbakemeldinger, men håper at gjestebudene tar utfordringen med å diskutere hvordan vi kan styrke omdømmet innen de tre viktige temaene:

* Boligsituasjon og boforhold i Gjerstad.
* Oppvekstsvilkår for kommunens barn og unge.
* Gjerstad som rekreasjons- og friluftsarena.

Under finnes hjelpespørsmål som dere kan benytte om ønskelig, men det står det enkelte gjestebudet helt fritt hvordan diskusjonene kal foregå.

* Hva mener dere er Gjerstads største fortrinn sammenlignet med nabokommuner og Agder for øvrig?
* Hvor ser dere et forbedringspotensial?
* Hvilken rolle bør kommunen ta?
* Hva skal til for at dere fremsnakker Gjerstad ytterligere og blir (enda mer) stolt av å være Gjersdølinger?

Ad hoc-gruppa ønsker lykke til med gjestebudene og håper på gode diskusjoner og fine innspill til videre omdømmebygging av Gjerstad kommune.